सुबनसिरी नदी
सुबनसिरी नदी (Subansiri River) भारत के असम व अरुणाचल प्रदेश राज्यों तथा तिब्बत में बहने वाली एक नदी है, जो ब्रह्मपुत्र नदी की सबसे बड़ी उपनदी है। यह तिब्बत में हिमालय में आरम्भ होती है और पूर्व व दक्षिणपूर्व दिशाओं में बहती हुई भारत में प्रवेश करती है, जहाँ यह असम के लखीमपुर ज़िले में ब्रह्मपुत्र से संगम करती है। सुबनसिरी का पानी ब्रह्मपुत्र में बहने वाले जल का 7.92% मापा गया है। अरुणाचल प्रदेश के ऊपरी सुबनसिरी और निचले सुबनसिरी ज़िलों का नाम इसी नदी पर रखा गया है।